NaiveNeuron/SloPal huggingface dataset:
Poliačik, Martin, poslanec NR SR (2012-07-24):
Pán kolega, ďakujem za príhovor aj za všetky tie čísla a príklady. Veľmi dobre ukazujú, že tá situácia je naozaj zložitá, ale možno sme mohli ešte buď vy, alebo ja sa spýtať pána ministra, ako budeme čísla ohľadom centier voľného času zisťovať od 15. septembra 2012, lebo podľa informácií, ktoré mám, a môže ich potom pán minister potvrdiť alebo vyvrátiť, tak ministerstvo zrušilo zber informácií o centrách voľného času od 15. 9. 2012, tak možno keby v záverečnom slove potom pán minister sa k tomu vyjadril. Tak aj vy, aj ja by sme boli spokojnejší. Ďakujem pekne.
Martvoň, Anton, poslanec NR SR (2013-10-18):
Vážený pán predseda, v rozprave k uvedenému návrhu zákona nevystúpil žiaden poslanec, nebol podaný žiaden pozmeňujúci ani doplňujúci návrh, preto pristúpme k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 3 s odporúčaním schváliť.
Bublavý, Dušan, poslanec NR SR (2017-04-04):
Ja musím konštatovať, že je to populistický návrh, ktorý nebol s nikým predrokovaný. A musím pripomenúť, že veľa ľudí, veľa ľudí pracuje cez nedeľu či už pri organizovaní športových podujatí a bez nároku na odmenu. A na takýchto ľudí, ktorí dobrovoľne robia túto prácu dlhé, dlhé roky, zabúdame. A musím povedať, že si myslím, lebo reagujem na Igora, že tie obchody sú ešte krátko otvorené, hlavne obchody s odevmi, lebo bolo by dobré, keby si už našiel aj poslanec Matovič čas a kúpil si nejaký slušný oblek.
Kyselica, Lukáš, poslanec NR SR (2023-02-09):
Ďakujem veľmi pekne, pán predseda. Vážené pani poslankyne, poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Pellegrini, Peter, podpredseda NR SR (2020-04-02):
Poprosím kľud.
P. Paška, predseda NR SR: (2008-11-28):
Pán spravodajca, chcete sa tiež k tomu vyjadriť?
Kollár, Boris, predseda NR SR (2022-10-04):
S faktickými poznámkami traja poslanci. Pán poslanec Linhart, Krajčír a Kašper. Nech sa páči pán poslanec Linhart, máte slovo. Zapojte, prosím, mikrofón.
M. Hort, podpredseda NR SR: (2009-06-18):
Otváram všeobecnú rozpravu. Konštatujem, že som nedostal žiadnu písomnú prihlášku. A preto sa pýtam, či sa chce niekto prihlásiť do rozpravy ústne. Evidujem prihlášku pána poslanca Ivana Štefanca, ešte pán poslanec Frešo. Je ešte niekto, komu neberie hlasovacie zariadenie v prvom kole prihlášku? Nie. Uzatváram možnosť prihlásiť sa do rozpravy ústne. Čiže pán poslanec Ivan Štefanec a pán poslanec Pavol Frešo. Pán poslanec Štefanec, nech sa páči, je tu priestor na vaše vystúpenie v rozprave.
Karas, Viliam, dočasne poverený minister spravodlivosti SR (2023-05-03):
Ďakujem pekne. Vážené pani poslankyne, páni poslanci, na rokovanie Národnej rady Slovenskej republiky predkladám vládny návrh zákona o registri trestov a o zmene a doplnení niektorých zákonov. Návrh zákona bol vypracovaný z dôvodu transpozície právnych predpisov Európskej únie. Návrhom zákona sa vymedzujú podklady evidencie, ktorými súd a prokuratúra na účely evidencie v registri trestov oznamujú Generálnej prokuratúre informácie o trestných činoch a o konkrétnych osobách, ako aj povinnosti týchto orgánov vo vzťahu k registru trestov. Zároveň sa stanovujú nové podmienky pre vydávanie výpisu z registra trestov a upravujú sa nové typy verejných listín, konkrétne výpis z registra trestov pre prácu s deťmi a mládežou, špecializovaný výpis z registra trestov a odpis z registra trestov pre vybrané povolania a civilný proces. Cieľom návrhu zákona je minimalizovať okruh subjektov a účelov pre poskytovanie odpisu registra trestov. V zmysle platnej právnej úpravy je poskytovanie odpisov registra trestov časovo, personálne a ekonomicky náročné a zároveň dochádza k problémom pri kvalifikácii trestných činov vo vzťahu k posudzovanému úseku verejnej správy. Výsledkom navrhovanej právnej úpravy je zjednodušenie postupu orgánov verejnej správy pri posudzovaní splnenia podmienok bezúhonnosti a to nielen vďaka zúženiu okruhu subjektov, ktoré budú oprávnene požadovať odpis z registra trestov, ale aj zúžením okruhu právnych predpisov, na základe ktorých je možné odpis registra trestov na preukázanie bezúhonnosti vyžadovať. Účinnosť predkladaného návrhu zákona sa navrhuje od 1. júla 2023. Ústavnoprávny výbor schválil spoločnú správu k predmetnému návrhu zákona dňa 2. mája 2023 a odporučil vládny návrh zákona Národnej rade Slovenskej republiky schváliť v znení pozmeňujúcich a doplňujúcich návrhov uvedených v spoločnej správe. Stotožňujem sa so všetkými pozmeňujúcimi a doplňujúcimi návrhmi vyplývajúcimi zo spoločnej správy výborov a mám za to, že ich schválenie prispeje k skvalitneniu novej právnej úpravy. Vážené pani poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem pekne. (Krátka pauza pre neprítomnosť predsedajúceho za rečníckym pultom.)
Šimečka, Michal, podpredseda NR SR (2024-05-03):
Ďakujem pekne. S reakciou na faktické pani poslankyňa Hanuliaková, nech sa páči.
Borec, Tomáš, minister spravodlivosti SR (2014-01-31):
Ďakujem veľmi pekne za slovo, pani predsedajúca. Vážení páni, len poslanci, dovoľujem si na dnešné rokovanie predložiť informáciu o vydaných aproximačných nariadeniach vlády Slovenskej republiky v II. polroku roku 2013 a o zámere prijímania aproximačných nariadení vlády Slovenskej republiky v I. polroku roku 2014. Túto informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo publikovaných 51 aproximačných nariadení vlády Slovenskej republiky, ktoré sú uvedené v prílohe č. 1. Zároveň v prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v I. polroku tohto roku. Celkovo ide o 10 aproximačných nariadení, vzhľadom na legislatívnu aktivitu inštitúcie Európskej únie sa dá predpokladať, že bude nutné prijať viaceré ďalšie aproximačné nariadenia vlády Slovenskej republiky aj nad rámec tohto zámeru. Vážená pani predsedajúca, vážené panie poslankyne, vážení páni poslanci, dovolím si vás požiadať o schválenie uznesenia v predloženom znení. Ďakujem pekne, skončil som.
Zelník, Štefan, poslanec NR SR (2019-12-05):
Ďakujem pekne za slovo. Prosím členov zdravotníckeho výboru, aby prišli na zdravotný výbor o dvanástej hodine. Ďakujem pekne. Na krátku, na krátku poradu.
Kamenický, Ladislav, poslanec NR SR (2014-09-17):
Teraz budeme hlasovať o bodoch zo spoločnej správy 1 až 54 s odporúčaním gestorského výboru schváliť.
Dostál, Ondrej, poslanec NR SR (2019-06-26):
Máte faktickú, môžte sa prihlásiť. Je to mimo, ale niektoré politické strany majú príjmy od štátu, iné nemajú príjmy od štátu. Niektoré sú odkázané iba na príjmy od svojich členov a dary, iné nie sú. Strany majú, strany majú rôzne náklady, nielen na voľby a tých volieb býva, býva ďaleko viac, ale to, keď som hovoril o slobode šírenia informácií, a k tomu sa vrátim, keď budeme hovoriť o samotnom, samotnom návrhu zákona, sloboda šírenia informácií sa týka tretích strán, navrhovaného zrušenia tretích strán, pretože tretie strany pôvodne neboli v návrhu zákona o volebnej kampani, ako prišiel do parlamentu z vlády, a boli tam doplnené práve preto, lebo návrh zákona v podstate neumožňoval počas volebnej kampane aktívne pôsobenie nikomu inému ako politickým stranám. Čiže počas volebnej kampane sa nikto iný ako politické strany nemôže vyjadriť. Občan sa nemôže vyjadriť, občianske združenie sa nemôže, nemôže vyjadriť. Ale však politika nie je iba o tom, že sú politické strany. Áno, politické strany majú výsadné postavenie v tom, že jedine politické strany môžu kandidovať do parlamentu napríklad, ale to neznamená, že sa k tomu občania nemôžu vyjadrovať, že sa k tomu nemôžu vyjadrovať občianske združenia. Veď to je predsa úplne prirodzené, že ľudia sa vyjadrujú, a vyjadrujú neznamená, že sa o tom porozprávajú v krčme, alebo že sa desiati zídu, lebo už, už možnosť robiť zhromaždenie je volebná kampaň. Prečo by sa občania nemohli a verejnosť nemohla vyjadrovať počas volebnej kampane? Preto sú tam tie tretie strany. Čiže ja ako občan môžem, môžem viesť, viesť kampaň, alebo zaplatiť si politický inzerát, keď to nie je počas volebnej kampane, lebo na to sa to nevzťahuje, ale ako občan nemôžem to isté robiť práve vtedy, keď je to dôležité, v čase pred voľbami. Tak to je potom zvláštne chápanie slobody prejavu a slobody šírenia informácií.
Cmorej, Peter, poslanec NR SR (2022-06-21):
Súhlasím.
Viskupič, Jozef, poslanec NR SR (2014-06-03):
Ďakujem, kolegovia, za poznámky. K téme rómskeho splnomocnenca. Koľkí z vás, kolegovia, museli hlasovať a tu vás niekto nútil hlasovať pri spojení dvoch nesúvisiacich tém za rómskeho splnomocnenca. Koľkí z vás vo vašich politických stranách dali na zvoliteľné miesto Róma, aby mohol riešiť otázku, ktorá prioritne zaujíma spoločnosť za cenu obrovských politických nákladov, keď jedna z politických strán, ktorá tu už teraz nesedí, vám dáva nálepku, že ťaháte cigána do parlamentu. Proste nikto to neurobil, nikto vás nenútil hlasovať, nikto nespájal témy a absolútne čisto a jasne rómsky splnomocnenec, poslanec za našu stranu robí svoju agendu. Toto je rozdiel medzi politickým kšeftom, lebo kšeft musí mať dve strany, a ten kšeft je o tom, že tuná niekomu záleží na hodnotových témach ochrany rodiny a niekto si pragmaticky vybral túto tému zo všetkých možných a chce nejakým spôsobom nie rozhodovať, ale rozohrávať bezpečnostné a spravodajské hry pri sudcoch tejto krajiny, a to nečistí justíciu, justícia sa totižto nedá vyčistiť tak, že tu budeme okolo sudcov rozohrávať spravodajské hry. A k pánovi Kaníkovi. Presne si to pomenoval, Ľudo, si hovoril o tom, že príležitosť treba využiť, a možnože, keď sa pomýliš, aj pravdu povieš. Lenže príležitosť robí zlodeja. A tá a toto je to známe, že pri tejto situácii je tá príležitosť využitá veľmi zle. Spojením nespojiteľných tém, spravodajské hry okolo sudcov, kde zavádzate možný strach tých sudcov pri rozhodovacej činnosti, že ich niekto bude pri rozhodovacej činnosti chcieť vyzliekať z talárov. Toto nechápem, že sa tu dá obhajovať stále a stále... (Prerušenie vystúpenia časomerom.)
Bugár, Béla, podpredseda NR SR (2017-04-05):
Prezentujme sa a hlasujme. (Hlasovanie.) Prítomných 134 poslancov, za 22, proti 51, zdržalo sa 52 poslancov, 9 nehlasovali. Návrh nebol schválený. Chcem vás ešte informovať, že na žiadosť skupiny poslancov bola na zajtra, tak ako ste to už dostali, predpokladám, do e-mailových schránok, návrh na vyslovenie nedôvery členovi vlády Slovenskej republiky na 16.00 hod., takže o 16.00 hod. zajtra začneme rokovať o návrhu na vyslovenie nedôvery ministrovi, členovi vlády, pánovi ministrovi Richterovi. Zároveň, oslovili nás niektorí poslanci, chcem sa opýtať, či je všeobecný súhlas, aby sme dnes rokovali po 19.00 hod., to znamená do 20.00 hod., do ôsmej hodiny. (Súhlasná i nesúhlasná reakcia pléna.) Nie? Nech sa páči, prezentujme sa a hlasujme. (Hlasovanie.) Prítomných 142 poslancov, za 103, proti 32, zdržali sa 7. Konštatujem, že návrh bol schválený. Ešte vás chcem informovať, vážené panie poslankyne, páni poslanci, že s pánom poslancom Budajom sme sa dohodli, že ten návrh na vydanie ústavného zákona o zrušení niektorých rozhodnutí o amnestiách (tlač 318) pán poslanec Budaj stiahol z tejto schôdze, takže nebudeme o tom rokovať. To aj preto, keby sa nám podarilo trošku urýchliť to rokovanie, uvidíme zajtra, ešte aj dnes budeme rokovať, aby sme zbytočne nemuseli prerokovať jeho návrh, nakoľko čakáme, že ten výsledok bude pozitívny aj na Ústavnom súde. Takže ďakujem pekne a teraz budeme pokračovať v rokovaní. Ešte predtým procedurálny návrh. Pán poslanec Baránik, nech sa páči.
Mikuš, Jozef, poslanec NR SR (2014-07-02):
Ďakujem pekne. Pán kolega Novotný, súhlasím naprosto s tebou, že voda je strategická surovina a mali by sme si ju chrániť. A takisto je faktom, čo si hovoril, že v súčasnosti neexistuje relevantná cena vody, dnes neexistujú žiadne pravidlá, neexistuje burza, neexistujú regulatívy, prakticky nie je nič pri jej predaji. A za tohto stavu vláda sa rozhodla udeľovať licencie podľa nejakých kritérií bez akýchkoľvek analýz, bez akýchkoľvek štúdií. Čo by sa stalo potom, keď istá kapacita vody by sa teoreticky vyviezla do zahraničia. Považujem to za obrovský hazard? A druhú takú myšlienku si spomenul, že komu to bude slúžiť a že je to biznis. Áno, často sme za nielen za súčasnej ale aj za prvej Ficovej vlády svedkami toho, že sem prichádzajú zákony, ktoré sú účelové, to znamená, že pomáhajú určitej skupine obyvateľstva alebo určitým vybratým podnikateľským subjektom na trhu. Bolo tu tiež už spomenuté, hovorí sa o prvej Ficovej vláde, že predala slnko, vodu aj vzduch, slnko cez fotovoltaické elektrárne, vodu cez prideľovanie úsekov na malé vodné elektrárne a vzduch cez emisie. Súčasná vláda toto už dokonáva tým, že malým vodným elektrárňam špeciálnou výnimkou nezaťažuje tieto malé vodné elektrárne do 5 megawattov G-komponentom, teda poplatkom alebo daňou za pripojenie do siete. No a dnes sme svedkami návrhu zákona, ktorý ide vlastne povoľovať predaj strategickej suroviny vody. Čiže odpoveďou je, samozrejme, že to pomáha opäť možným vybraným skupinám obyvateľstva v biznise.
V. Veteška, podpredseda NR SR: (2005-03-17):
Pán Džupa, máte slovo. K. Džupa, poslanec: Vážený pán podpredseda Národnej rady, vážené dámy poslankyne, páni poslanci, vítame prijatie tejto zákonnej normy, ktorá určitým spôsobom rieši majetok Matice slovenskej. O to viac, keď to robí aktivita poslanca vládnej koalície. Pretože v súvislosti s týmto predmetným zákonom treba povedať, že ide o čiastkovú nápravu majetkových krívd voči Matici slovenskej. Krívd, ktoré ju v rôznych formách postihli v období rokov znárodňovania 1948 až 1954 a potom v roku 2000 prijatím tzv. knižničného zákona. Je však potrebné uvedomiť si, že napríklad z troch historických budov, zhmotňujúcich Maticu slovenskú v Martine, sa vracia Matici iba jedna, tzv. druhá budova, na ktorej je potrebné dokončiť finančne náročnú stavebnú rekonštrukciu. Do ostatných dvoch historických matičných budov bude mať Matica iba obmedzený prístup, pretože navrhnutý zákon túto vec nerieši. Ďalšie dve vracané budovy, jedna v Martine a kaštieľ v Necpaloch, sú vlastne ruiny a vyžadujú úplnú a nákladnú rekonštrukciu. Zákon sa nedotýka zložitej otázky hnuteľného majetku Matice slovenskej, najmä jej unikátnych muzeálnych a knižničných zbierok. Povedané stručne záverom, týmto zákonom sa nedostáva Matica slovenská do postavenia, že by z prinavráteného majetku mohla financovať svoju činnosť, najmä plnenie úloh, ktoré jej štát stanovil zákonom. Naopak, skôr ju to finančne zaťaží najmä v najbližších troch, štyroch rokoch. Problém financovania Matice slovenskej, na ktorú štátny rozpočet vynakladá v porovnaní s inými subsystémami a v rámci rezortu kultúry iba minimálnu sumu, bude treba riešiť najmä pri príprave štátneho rozpočtu na budúci rok a rok 2007. Preto som v úvode vyslovil uspokojenie s tým, že tento zákon predkladá poslanec vládnej koalície, pretože verím, jeho osoba bude zárukou, že pri schvaľovaní štátneho rozpočtu na rok 2006 sa bude myslieť aj na dôsledky zákona, ktorého je predkladateľom, ktorý, verím, v Národnej rade prejde. Pripájam sa k tým, ktorí dajú súhlasné stanovisko. A ako funkcionár Matice slovenskej vás žiadam o podporu tohto zákona. Ďakujem.
V. Veteška, podpredseda NR SR: (2006-03-15):
Otváram rozpravu. Ako prvý má právo vystúpiť spravodajca, ktorý má prednosť. Nech sa páči, pán spravodajca, máte slovo. Potom sa ďalej do rozpravy prihlásil pán poslanec Brocka, pani poslankyňa Sabolová. Končím možnosť podania ďalších prihlášok do rozpravy k tomuto bodu programu. Nech sa páči, pán poslanec Horváth, máte slovo.
Danko, Andrej, podpredseda NR SR (2023-11-14):
Už je to opravené, pán poslanec Grendel, nech sa páči.
Podmanický, Ján, poslanec NR SR (2021-02-04):
Ale tá písomná nie je taká dobrá ako ústna, viete. Takže...
Fronc, Martin, poslanec NR SR (2013-03-13):
Ďakujem pekne, pani podpredsedníčka. Moje vystúpenie nebude dlhé, ale mám jeden pozmeňujúci návrh. A ja to poviem, ja si myslím, že, tak ako to aj verejnosť vníma, aj mnohí ľudia, že možno je to malý krok, ale ide správnym smerom; s malým „s“, aby sme to povedali presne. Ale dlhodobo tu existuje problém, ktorý dokonca už sa ocitol aj na Ústavnom súde, a to sa týka policajtov, obecných policajtov, ktorí nie sú zahrnutí v tomto. Zahrnutí sú tam colníci, SIS, NBÚ, Horská služba, hasiči, justičná stráž atď. Obecní policajti, ktorí v mnohom vykonávajú, povedal by som, takmer rovnakú činnosť, nie celkom totožnú, samozrejme, ale ako poriadková polícia v tom nie sú. A v tomto smere ich vnímanie je, a mám pocit, že dlhodobo, akoby boli na okraji. Vcelku mám dlhé zdôvodnenia aj vysvetlenia, koľko ich je, je ich 2 500, a koľko zásahov. Ja si myslím, že to nie je potrebné. Ten môj pozmeňujúci návrh znie, aby, a teraz ho prednesiem, v čl. I bod 1 znie: V § 1 ods. 2 sa za slová „Policajného zboru“ vkladajú slová „obecnej polície“ a za slovom „stráže“ vypúšťa čiarka a slová „Železničnej polície“. Teda aby do tohto boli zahrnutí, pokiaľ to takto funguje, aj obecní policajti. Nič viac a nič menej. Ja si myslím, že je to ináč dosť, ale ten problém mnoho rokov existuje neriešený, neposunutý ďalej. Čiže toto je môj pozmeňujúci návrh. Dám ho pánovi spravodajcovi s tým, že ja som presvedčený, že problém výsluhový dôchodkov je naštartovaný, pohol sa prvým dobrým smerom, ale ja si myslím, že pri tomto to asi nemôže zastať. Že ešte sa k tomu bude musieť aj politická reprezentácia, asi ešte vládna, vrátiť. Ďakujem pekne.
Glváč, Martin, podpredseda NR SR (2018-12-04):
Ďakujem. Dávam slovo spoločnému spravodajcovi z výboru pre financie a rozpočet poslancovi Radovanovi Balážovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru, nech sa páči.
Blahová, Natália, poslankyňa NR SR (2011-05-26):
Ďakujem pekne. Ja by som teda, keďže mi rokovací poriadok nedovolí reagovať na predrečníčku, reagovala na pána Ondruša. Pán Ondruš, to nemyslíte snáď vážne? Politizácia sociálnoprávnej ochrany a kurately? Čo už vy nechcete spolitizovať? Keď ste to nespolitizovali vy, za vašej éry, je to nespolitizovateľné. Lebo už by ste to dávno urobili. Takže to v prvom rade. Lebo to už je tak absurdná myšlienka, že na tom sa už naozaj rozum zastavuje. Interná norma generálneho riaditeľa, o ktorej hovoríte, že vlastne nasadzuje politických nominantov na miesta riaditeľov detských domovov. Prepáčte, čo by z tohoto mal? Keďže on sa osobne zúčastňuje, je to len o jeho záujme a ohodnotenie jeho práce ako kvalitatívne na vysokej úrovni, že sa tomuto, aj tejto tématike venuje naozaj dôsledne a chce vedieť, ako tieto výberové konania prebiehajú. Keď sám ste spomínali normu, podľa ktorej majú byť títo ľudia vyberaní, je evidentné, že si to necucá z prsta, ale že sú nejaké podmienky a kritériá, ktoré ten riaditeľ splniť musí. Doteraz to tak nebolo. Takže ak niekto chcel niečo spolitizovávať, tak ste to boli vy. V druhom rade, nevadí vám náhodou, že riaditelia úradu práce sú politickí nominanti? A doslova a dopísmena? Mne by to vadilo pri takomto vašom prístupe a malo vám to vadiť vtedy, ak vám vadí politická nominácia na takejto funkcii. Tematika deinštitucionalizácie je tu naozaj dlhodobo. A to, že sa jej niekto dôsledne venuje a až takýmto spôsobom, že naozaj precízne si berie na svoje plecia všetky za a proti, ktoré to prináša, tak to je len jeho plus. Prekrývali sa kompetencie, prekrývali sa kontroly, realizácia naozaj dôsledného metodického plnenia plánov si skutočne vyžaduje, aby generálny riaditeľ bol na čele ústredia.
Grendel, Gábor, podpredseda NR SR (2023-05-18):
S reakciou na faktické poznámky pán poslanec Erik Tomáš.
P. Hrušovský, predseda NR SR: (2004-02-04):
E. Dolník, poslankyňa: Kluby poslancov Národnej rady Slovenskej republiky a právnické osoby pôsobiace v oblasti rozhlasovej tvorby, hromadných informačných prostriedkov, kultúry, vedy, vzdelávania podľa § 9 ods. 2 zákona predložili Výboru Národnej rady Slovenskej republiky pre vzdelanie, vedu, šport a mládež, kultúru a médiá návrhy kandidátov na členov rady a člena dozornej rady. Do stanoveného termínu výbor dostal tieto návrhy kandidátov. Máte ich pred sebou, mená nebudem čítať. Gestorský výbor prekontroloval predložené návrhy kandidátov na voľbu členov Rozhlasovej rady a Dozornej komisie Slovenského rozhlasu a konštatoval, že kandidáti Rozhlasovej rady uvedení pod poradovými číslami 1 až 46 spĺňajú všetky náležitosti a predložené návrhy sú v súlade s kritériami uvedenými v § 10 zákona č. 619/2003 Z. z. o Slovenskom rozhlase. Kandidáti pod poradovými číslami 35 a 36 sú asistenti poslancov Národnej rady Slovenskej republiky. U kandidáta pod poradovým číslom 37 zistil výbor možnú kolíziu s § 9 ods. 2 a u kandidátov pod poradovými číslami 38 až 43 je možná kolízia s § 10 ods. 5 v Obchodnom registri predmet podnikanie, respektíve zástupca štatutárneho orgánu. Jedného kandidáta predkladateľ Ľudová strana HZDS stiahol zo zoznamu kandidátov. Kandidáti Dozornej komisie Slovenského rozhlasu uvedení pod poradovými číslami 1 až 3 spĺňajú všetky náležitosti a kritériá uvedené v § 10 a v § 16 ods. 1. Jeden kandidát nebol zaradený na zoznam kandidátov, nakoľko nespĺňa požadované vysokoškolské vzdelanie podľa § 16 ods. 1. Gestorský výbor po zvážení týchto skutočností v prijatom uznesení zo 4. februára 2004 č. 178 vyslovil súhlas s návrhom na voľbu siedmich členov Rozhlasovej rady a s návrhom na voľbu jedného člena Dozornej komisie Slovenského rozhlasu, tlač 537, a odporúča Národnej rade Slovenskej republiky, aby a) konštatovala, že, po prvé, podľa § 23 ods. 3 osem členov Rozhlasovej rady zvolených pred nadobudnutím účinnosti zákona č. 619/2003 Z. z. o Slovenskom rozhlase predložilo doklady o splnení podmienok členstva v rade podľa § 10 ods. 1 až 5 uvedeného zákona. Po druhé, členka Rozhlasovej rady Mgr. Ildikó Nagyová sa podľa § 12 ods. 1 v súčinnosti s § 10 ods. 3 uvedeného zákona vzdala členstva v rade. Po tretie, podľa § 9 ods. 1 zákona má Rozhlasová rada 15 členov, preto je potrebné zvoliť sedem členov rady podľa § 9 ods. 2 a jedného člena dozornej komisie podľa § 16 ods. 1. b) zvolila podľa § 9 ods. 2 zákona č. 619/2003 o Slovenskom rozhlase sedem členov Rozhlasovej rady z kandidátov navrhovaných v prílohe číslo 1 správy na funkčné obdobie, ktoré sa určí na prvom zasadnutí rady podľa § 11 ods. 3. Po druhé, podľa § 16 ods. 1 zákona jedného člena Dozornej komisie rozhlasu. Z kandidátov navrhovaných v prílohe číslo 2 správy na funkčné obdobie 3 roky, c) uskutočnila druhé kolo voľby v prípade, že v prvom kole nebude zvolený potrebný počet sedem členov rady, respektíve jeden člen Dozornej komisie z navrhovaných kandidátov, ktorí v prvom kole nezískali potrebný počet hlasov. Ďakujem.
Klus, Martin, podpredseda NR SR (2019-11-29):
Ďakujem. A ďalší v rozprave by mal vystúpiť pán poslanec Marosz, ale nevidím ho v sále, takže mu prepadáva poradie. Ďalšou v poradí je pani poslankyňa Zemanová, nech sa páči.
Grendel, Gábor, podpredseda NR SR (2021-06-15):
Skúsim len tak flešovito. Pán poslanec Suja, o správe SIS bola tá predchádzajúca schôdza, tá neverejná, nie táto, nie táto dnešná. Pán poslanec Saloň, áno, dúfam, že zákon v tomto smere zmeníme čoskoro, ja nie som za to, aby to bolo v skrátenom legislatívnom konaní. Myslím, že na to dôvody zákonné nie sú, ale môže to byť pokojne aj poslanecký návrh, aby to išlo rýchlejšie, ale nie skrátené legislatívne konanie. Pán poslanec Pellegrini, to slovíčko primitívne vám úplne nesvedčalo, ste bývalý premiér, bývalý aj predseda parlamentu, aj podpredseda parlamentu, také slová, čo ja viem, sa mi na vás nehodia úplne. Ale aj tak, čo sa týka vašej faktickej, proste trochu bije do očí, že nekritizujete ani pána Kovaříka, ktorý riadi Policajný zbor, pod ktorého spadá Prezídium, NAKA a tak ďalej, čiže ten jeden tábor. Nekritizujete pána Sabóa, šéfa inšpekcie, ktorý teraz predstavuje v rámci tejto vojny ten druhý tábor, ale kritizujete pána ministra, ktorý s ich nomináciou de facto nemá nič spoločné.
V. Veteška, podpredseda NR SR: (2004-06-16):
Pán spravodajca, chcete sa vyjadriť? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona o študentských pôžičkách a o zmene a doplnení niektorých zákonov . Vládny návrh zákona ste dostali ako tlač 722, návrh na jeho pridelenie na prerokovanie výborom máte v rozhodnutí č. 742. Prosím ministra školstva Slovenskej republiky pán Fronca, aby návrh zákona uviedol. Nech sa páči, pán minister.
Krátky, Rastislav, poslanec NR SR (2023-12-08):
Ďakujem za slovo. Čiže máme tu v zásade zaujímavý zákon, pretože tento zákon hovorí o niečom, čo Slovensko trápi už dlhé obdobie a nie sú na to vyčlenené dostatočné prostriedky tak, aby obyvatelia s tým boli spokojní. Čiže konkrétne hovoríme teraz o environmentálnych záťažiach a tie sú aj veľkého rozsahu na rôznych miestach na Slovensku. To, čo mňa tu trápi konkrétne pri tomto návrhu, je presne to, k čomu bol podaný tento pozmeňujúci návrh. Tam by som mal potom ešte jednu otázku, ktorú sa opýtam pani predkladateľky tohto pozmeňujúceho návrhu. Totižto v minulosti sa táto snemovňa snažila riešiť a prijala zákon, ktorý umožňuje dnes alebo, resp. by malo umožňovať toho, kto vlastní v podstate lacný pozemok alebo nehnuteľnosť, na ktorej alebo pod ktorou táto environmentálna záťaž je, a mal by umožňovať to, aby keď sa štát rozhodne investovať svoje prostriedky do odstránenia tejto záťaže, tak aby si ich potom mohol vymáhať alebo nejakým spôsobom prišiel späť k týmto prostriedkom cez mechanizmus, ktorý zaviaže vlastníka tieto prostriedky uhradiť. To, čo je nešťastné je, keď sa toto vypustí zo zákona. Ja rozumiem tomu, že je to podané na Ústavnom súde a že je potrebné vyriešiť viaceré nezrovnalosti, ale to sa naozaj chceme vrátiť do stavu, kde bude štát v podstate dávať nepriamu štátnu pomoc? Čiže o dosť vážnejšie je to vtedy, keď sa jedná o developerov alebo privatizérov, ktorí lacno kúpili, za nič im odstránia záťaž a budú môcť za draho predať. Tá otázočka sa týka tej sumy nad tritisíc euro. Ako bola stanovená, pani navrhovateľka? Že... (Prerušenie vystúpenia časomerom.)
Hraško, Igor, poslanec NR SR (2014-04-03):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím vaším prideľuje predložený návrh na prerokovanie výborom. Aha, posúva zákon do druhého čítania.
Paška, Pavol, predseda NR SR (2012-08-01):
Ďakujem pekne. To boli postoje jednotlivých poslaneckých klubov po tom, ako sa stretli na porade pred hlasovaním. Poprosím teraz, aby sme vykonali tajnú voľbu generálneho riaditeľa Rozhlasu a televízie Slovenska. (Akt tajného hlasovania.)
Čislák, Viliam, minister zdravotníctva SR (2015-02-12):
Ďakujem pekne. Vážená pani predsedajúca, len v krátkosti by som chcel zareagovať. Pán poslanec Mihál nám tu hovoril o odpočítateľnej odvodovej položke. Alebo dvakrát zaznelo, že uvidíme, ako to bude, čas ukáže, ročné zúčtovanie a tak. No myslím si, že aj v rámci prípravy zákona sme boli súčinní a v rámci pozmeňujúcich návrhov, ktoré ste navrhovali, tak sme to vlastne uplatnili, ale ja si myslím, že naozaj treba počkať, čo čas ukáže, čo bude v teréne. Čo sa týka pracovnej zdravotnej služby, my sme sa tomu venovali poctivo celý rok. Je pravda, že rok predtým sme predkladali zákon, ktorý bol možno prísnejší. Potom prebiehala rok intenzívna debata so zamestnávateľmi, so zamestnancami, ale aj s Európskou úniou, keď, ako už tu bolo spomenuté, tú smernicu bolo potrebné transponovať. V tejto chvíli čo je ale dôležité, je, že tie podmienky sú natoľko zmäkčené v reálnej podobe, že konkrétne pre stupne I, II a zamestnancov, zamestnávateľov alebo eseročky, ktoré ste spomínali, tie všetky činnosti nemusí vôbec vykonávať tá mohutná, robustná pracovná zdravotná služba, ale je možné to zrealizovať dneska aj bezpečnostným technikom, aj verejným zdravotníkom, dokonca aj všeobecným lekárom. Takže je dôležité celé si to naštudovať a nenechať sa vydierať veľkými pracovnými zdravotnými službami. Čo sa týka pána poslanca Hlinu a živnostníkov, samozrejme, riešime otázku (dlžník, neplatič a tak ďalej), ako ste povedali, dneska je prvé čítanie, takže o tom sa môžeme porozprávať, čo bude vhodné pre živnostníkov. A čo sa týka CT prístrojov, spoločne aj u mňa sme rozprávali na tému CT prístroje. Samozrejme, všetky nové názory tých, ktorí zdokonaľujú a zlepšujú spôsob zdravotnej starostlivosti pre pacienta, uvítam. Ale spomínal som aj Rakúsko, ktoré má CT prístroje, v Európe možno tretí alebo štvrtý celkovo na svete sú, pričom tá čakacia doba v Rakúsku je päť a viacej týždňov. Takže v tejto chvíli si netreba len myslieť, že dáme to veľké množstvo priestoru na to, že sa bude cétečkovať dvadsaťštyri hodín denne, ale nezabúdajme, že okrem cétečka vždycky je lekár ten človek vzdelaný a so skúsenosťami, ktorý musí o tom rozhodnúť, aká je akútnosť toho-ktorého prípadu a čo je odložiteľné, pretože nie je mysliteľné, nemôžeme si myslieť, že ak sú, ako hovoríte, onkologické ochorenia a ich nárast, že nejaký lekár by niečo odložil, tak v podstate je to jeho chyba, vždycky ak povie podozrenie na nejakú diagnózu alebo je nejaká diagnóza potvrdená, v žiadnom prípade to cétečko alebo to vyšetrenie nemôže nejakým spôsobom odkladať, pretože je tu dlhá čakacia doba, ale ten stav je akútny, čiže v žiadnom prípade to neohrozuje pacientov. Ďakujem pekne.
Pčolinský, Peter, podpredseda NR SR (2023-02-01):
Pán minister, môžte reagovať s faktickou, ak chcete. Nie. Čiže skončili sme písomnú časť. Teraz sa pýtam, páni poslanci, či sa chce niekto prihlásiť do rozpravy ústne. Nie. Uzatváram možnosť prihlásiť sa do rozpravy. Chce zaujať ešte záverečné slovo navrhovateľ? Nie. Pán spravodajca? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení neskorších predpisov . Vládny návrh zákona má parlamentnú tlač 1352, návrh na jeho pridelenie na prerokovanie výborom je v rozhodnutí č. 1421. Teraz prosím dočasne povereného ministra obrany Jaroslava Naďa, aby vládny návrh zákona uviedol.
Pellegrini, Peter, predseda NR SR (2023-11-21):
S reakciou na faktické pán poslanec Dostál.
Drábiková, Lucia, poslankyňa NR SR (2023-06-21):
Ďakujem za slovo. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Zuzany Šebovej, Milana Svrčeka (správne: Miloša Svrčeka, pozn. red.) a Moniky Péter na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 1641a. Národná rada Slovenskej republiky uznesením č. 2189 z 2. mája 2023 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 1641, prerokovali a odporučili Národnej rade Slovenskej republiky schváliť ústavnoprávny výbor a výbor pre financie a rozpočet. Výbor pre sociálne veci o predmetnom návrhu dňa 12. júna 2023 nerokoval, keďže nebol uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy vyplývajú dva pozmeňujúce návrhy. Gestorský výbor odporúča hlasovať o návrhoch v štvrtej časti spoločnej správy nasledovne: o bode 1 zo spoločnej správy so stanoviskom gestorského výboru schváliť, o bode 2 zo spoločnej správy so stanoviskom gestorského výboru neschváliť. Gestorský výbor odporúča návrh zákona schváliť v znení pozmeňujúceho a doplňujúceho návrhu uvedeného v tejto spoločnej správe, ktorý gestorský výbor odporúčal schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 280 z 13. júna 2023. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Kollár, Boris, predseda NR SR (2022-02-15):
Hej, hej. Dočítajte to.
Budaj, Ján, poslanec NR SR (2020-02-20):
Ďakujem pekne. Naozaj je to rámcované zápasom o to, aby ľudia uverili, že toto je výraz nejakej sociálnodemokratickej politiky, a nie kupovania poslancov. To nemôžme, s tým nemôžme súhlasiť a nemôžme pri tom mlčať, pretože SMER, žiaľ, nie je sociálnou demokraciou. SMER založili boháči, slúžil boháčom, a ak dneska rozdáva, tak nie je na tom nič iné, než strach pred stratou moci. Nič iné a Igor Matovič to vyslovene, urobil toho vyslovene inventúru. Ja pripomeniem, že ste zlyhali ako symbol, aj ako symbol boja s neofašizmom, tá tzv. bariéra, pretože na konci ste s neofašistami v koalícii a túto schôdzu robíte spolu s nimi v jednej réžii. Je to vlastne ohlásenie budúcej koalície, a tak to, verím, bude vnímať aj verejnosť, prinajmenej tie malé zvyšky, ktoré by vo vás videli nejaký druh ľavice. SMER sa stal utilitárnou stranou a aj vy sami, páni politici, sa predbiehate v ukážke blahobytu, drahé hodinky, luxusné autá, miliardárske vily. Dnes my poukazujeme na to, aká oligarchia sa stala priamo z politikov. A na konci teda je naozaj cynické z cudzích peňazí – z cudzích, nie z tých vašich – rozhadzovať a nechať zadlženú túto republiku za sebou, spálenú zem a nových politikov pred dilemou, že tak teraz to vy vysvetľujte, že nie je peňazí na nič. A to ste, prosím, hospodárili v tých najlepších časoch, aké Slovenská republika od novembra ’89 zažívala. Na... (Prerušenie vystúpenia časomerom.)
Mikulec, Roman, minister vnútra SR (2020-09-24):
Ja som nepovedal, aby ste ich vy posielali. Ja som povedal, že ktokoľvek zistí a, samozrejme, som aj povedal to, že s týmito podnetmi sa zaoberá aj policajný zbor, aj príslušné útvary. Ale samozrejme, pokiaľ ktokoľvek zistí, že dochádza k takejto a že sa to nerieši, tak má, samozrejme, možnosť podať podnet takisto. Každý jeden z občanov Slovenskej republiky.
Érsek, Árpád, minister dopravy a výstavby SR (2019-02-05):
Ďakujem za slovo. Vážený pán predsedajúci a kolegyne, kolegovia, dovoľte mi z poverenia vlády Slovenskej republiky uviesť v prvom čítaní na dnešné rokovanie Národnej rady Slovenskej republiky návrh zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Vláda Slovenskej republiky vypracovala predložený návrh zákona o elektronických komunikáciách s cieľom zabezpečiť včasné uvoľnenie frekvenčného pásma 694/790 MHz. Záväzok uvoľniť uvedené frekvenčné pásmo vyplýva Slovenskej republike z rozhodnutia Európskeho parlamentu a z Rady EÚ 2017/899 o využívaní frekvenčného pásma 470 – 790 MHz v Únii, pričom do 30. júna 2020 majú členské štáty umožniť využívanie dotknutého pásma bezdrôtovým širokopásmovým elektronickým komunikačným službám. Pre naplnenie uvedeného cieľa návrh zákona ustanovuje mechanizmus náhrady nákladov, ktoré vzniknú držiteľovi individuálnych povolení na používanie uvedených frekvencií pri zmene týchto povolení pred riadnym uplynutím doby, na ktorú boli vydané. Vláda Slovenskej republiky návrh zákona schválila dňa 9. januára 2019 uznesením č. 18/2019. Vážené poslankyne, poslanci, prosím vás o podporenie tohto návrhu. Ďakujem pekne, skončil som.
Vorobelová, Slavěna, poslankyňa NR SR (2023-03-28):
Ďakujem veľmi pekne za slovo. Pán Matovič, riadiť štát nie je jednoduché, to už asi viete. Ale prečo ľudí strašíte, že po voľbách tu bude apokalypsa, čierna diera, mafia, fašisti či nebodaj iný režim? Žijeme predsa v demokracii alebo aspoň sa ňou vy oháňate, keď vám to pasuje. Ale občania predsa vedia, ako môžu ovplyvniť dianie na Slovensku, a to tým, že pôjdu alebo nepôjdu voliť a zvolia si svojich zástupcov, aj takých, ktorí sa vám nemusia páčiť. Je to právo každého z nás, ísť voliť alebo nevoliť, aj to je postoj. Bez ohľadu na to, koľko im chcete zaplatiť, resp. kúpiť si ich. Mali ste predsa príležitosť ľudí presvedčiť o svojich kvalitách, mali ste ústavnú väčšinu, moho... mohol to byť... tu byť už dávno raj na zemi. Ale ľudia vidia a vedia, čo sa tu dialo, teror, šikana, obmedzovanie slobody slova a prejavu, a tak vám dajú za toto všetko, čo sa tu posledné tri roky dialo, aj vysvedčenie práve v týchto voľbách. Ľudia boli a sú pre vás opice, dezoláti, hoaxeri a najnovšie dobytok. A teraz chcete týmto opiciam a dobytku platiť 500 eur za účasť vo voľbách? Nesrandujte, prosím vás.
Malatinec, Roman, poslanec NR SR (2023-11-23):
222. Ďakujem pekne. Samo, chcem sa ti aj ja poďakovať, lebo si vyrazil dych opozícii zjavne. A došla im para, pretože je to zrejmé a ja sa čudujem, pán Dostál, aj, pán Dubéci, aj, pán Valášek, že vy sa pýtate, že či sme v predchádzajúcom volebnom období a či hodnotíme pána ministra. No viete, ste demagógovia, zavádzate verejnosť a je mi ľúto tých našich obyvateľov tejto krajiny, že musia pozerať túto zvláštnu diskusiu, pretože zdravý sedliacky rozum hovorí o tom, že čo chcete hodnotiť, keď ten minister tam je chvíľku. Veď si na to zodpovedzme. Viete, je mi úsmevné, kolegovia z OĽANO sú tu? Nie. Ale keď pán Galko povie, že pán minister narába s policajtami ako so psami, no tak to by som sa rád pozrel, že ako sa narába s policajtami, keďže sa o nich nevedeli vôbec postarať a vôbec o základné potreby tých policajtov. Takže v tomto mi to je také smutné, že obyvatelia krajiny musia pozerať na túto rozpravu, pretože ste si vymysleli, že idete odvolávať ministra vnútra, ktorý, ako moji kolegovia povedali, viete, pán Dubéci, ja pôjdem s vami sem do Bratislavy do ulíc, ale potom chcem, aby ste išli so mnou do Veľkého Krtíša a pozreli sa starostom do očí, čo prežívali v prípade migračnej krízy. Ako im ministerstvo pomohlo, ako pomohlo samosprávam, že sa ľudia a mladí ľudia sa báli sadnúť, tí migranti chodili do reštaurácií, kdekoľvek, ako sa k nim nadriadene správali, hlavne k ženám a toto sú vážne obavy spoločnosti, ktoré sa dejú v našom Banskobystrickom kraji. Takže ja vďačím a som vďačný aj za banskobystrický región, že pán minister postavil hliadky na hranice a zabránil migrácii, proste toto nemôžme dovoliť. Takže prosím vás, spamätajme sa. Ďakujem pekne. (Potlesk.)
Glváč, Martin, podpredseda NR SR (2017-04-06):
Pán poslanec Marosz.
Grendel, Gábor, podpredseda NR SR (2021-06-24):
Pán poslanec Miroslav Kollár.
Kollár, Boris, predseda NR SR (2020-09-17):
Vážené pani poslankyne, vážení páni poslanci, pokračujeme v prerušenom rokovaní hlasovaním. Najskôr o návrhu na voľbu predsedu Rady pre rozpočtovú zodpovednosť (tlač 235). Dávam slovo predsedovi výboru pre financie a rozpočet poslancovi Mariánovi Viskupičovi, aby hlasovanie o návrhu uznesenia uviedol.
Kollár, Miroslav, poslanec NR SR (2021-05-27):
Pán minister, ja len tri-štyri krátke poznámky. V prvom rade mrzí ma, že o tak vážnej téme, ako je triapolmiliardová sekera v štátnom rozpočte, sa zase bavíme v štýle „malý Jojo, chrapúň, amatéri, bludy, ľudia žerú seno“. K skrátenému legislatívnemu konaniu. Vaša predstava bola, že v stredu to mala vláda a v štvrtok to prejde na základe takéhoto materiálu (rečník nadvihol materiál) parlamentom. Ja keby som, ja som primátor 20-tisícového mesta, ktorý ma podobný rozpočet len mínus tri nuly, ja keby som poslancom v stredu poslal materiál, že v štvrtok majú odmávať triapolmiliónovú sekeru rozpočtu, tak ma hodia do Váhu, ani sa o tom nebavia, pretože mi to ani rokovací poriadok nedovolí, takýmto spôsobom to robiť. Tretia poznámka, vy ste minister financií a doteraz som ja videl ministrov financií, ktorých úlohou bolo starať sa o udržateľnosť verejných financií a brániť ich rozvratu, ale ja zatiaľ od rána počúvam ministra populizmu a rozpočtovej nezodpovednosti. A ak nerozumiete tomu, čo hovoril kolega Viskupič, čo mu prekáža na tom, že sa tu ide zaťať zbytočne veľká sekera, ja vám to vysvetlím na príklade kolúznej väzby. Pri kolúznej väzbe sa všetci zhodneme, že má byť čo najkratšia jednak kvôli tým samotným obvineným, ale hlavne kvôli tomu, aby si tam vyšetrovatelia nerobili zbytočný vankúš, ktorý ich netlačí robiť rýchlo, efektívne. No a vy v tejto chvíli predkladáte návrh rozpočtu, ktorý vládu nenúti robiť efektívne a má tam pohodlný vankúš. A, áno, bavíme sa o tom, že treba pomôcť ľuďom, pretože tá pandémia má nielen ľudské, ale aj ekonomické dopady, ale to síce nie je celkom na rozmer tejto faktickej poznámky, ale ja verím, že sa raz dostaneme aj k debate, prečo sú tie dopady aj na štátny rozpočet tak vysoké. A sú také dopady pre... sú tie dopady také vysoké preto, že ste jednoducho vy ako premiér a váš minister zdravotníctva v manažmente pandémie totálne zlyhali.
J. Počiatek, minister financií SR: (2007-03-22):
Súčasťou novely procesného zákona o správe dní a poplatkov sú aj novely zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, ktorou sa navrhuje riešiť problém daňových únikov v praxi a to rozšírením povinností pre správcov trhových miest. Súčasťou novely je aj novela zákona č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov, na základe ktorej daňovému subjektu nevznikne nárok na plnú náhradu škody v prípade zaplatenia sankčného úroku správcom dane, ale len vo výške rozdielu medzi vyčíslenou náhradou škody a zaplateným sankčným úrokom. Ďalej s tým súvisí aj novela zákona č. 222/2004 Z. z. o dani z pridanej hodnoty v znení neskorších predpisov, zámerom ktorej je zabrániť daňovým únikom pri predaji tovaru na trhových miestach. Ďalej je to novela zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, ktorou sa zabezpečí poskytovanie údajov a informácií aj pre colné orgány a obce ako správcov daní, ktoré vedú daňové konanie. Ďakujem.
Kolesík, Andrej, poslanec NR SR (2015-06-19):
Ďakujem, pani predsedajúca. Dajte, prosím, vy hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Jurinová, Erika, podpredsedníčka NR SR (2015-12-02):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa hlási do rozpravy niekto ústne. Nie je tomu tak. Vyhlasujem všeobecnú rozpravu za skončenú. Prerušujem rokovanie o tomto bode programu. Teraz pristúpime k prvému čítaniu o návrhu poslanca Daniela Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona má parlamentnú tlač 1822, návrh na jeho pridelenie na prerokovanie výborom je v rozhodnutí č. 1827. Dávam slovo poslancovi Danielovi Lipšicovi, aby návrh zákona uviedol. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1822.)
Sulík, Richard, predseda NR SR (2011-09-13):
Pán poslanec Jasaň.
Blaha, Ľuboš, podpredseda NR SR (2023-11-23):
159. Pán poslanec Dušan Jarjabek, nech sa páči.
Grendel, Gábor, podpredseda NR SR (2022-11-29):
Oznamujem teda, že mám to aj písomne. Takže dávam teraz hlasovať o návrhu pána poslanca Dostála. Prosím, prezentujme sa a hlasujeme. (Hlasovanie.) Prítomných 126 poslancov, za 24, proti 13, zdržalo sa 86, nehlasovali 3. Konštatujem, že návrh pána poslanca Dostála sme neschválili. Ďalšie procedurálne návrhy neevidujem. Nemám ani písomne, takže dávam teraz hlasovať o programe ako celku . Prosím, prezentujme sa a hlasujme. (Hlasovanie.) Prítomných 126 poslancov, za 77, proti 5, zdržalo sa 43, nehlasoval 1. Konštatujem, že sme návrh programu schválili. Pani poslankyne, páni poslanci, chcem vás informovať, že na základe záverov z poslaneckého grémia bude počas rokovacích dní obedňajšia prestávka trvať od 13. hodiny do 14. hodiny. Rokovacími dňami budú aj pondelky, a to od 13. hodiny do 19. hodiny bez hlasovania. V piatky budeme rokovať bez obedňajšej prestávky do 14. hodiny bez hlasovania okrem piatka 2. decembra, kedy sa bude hlasovať. Dnes budeme hlasovať o 17. hodine, v ďalších rokovacích dňoch budeme o prerokovaných bodoch programu hlasovať vždy o jedenástej a o 17. hodine, pokiaľ Národná rada nerozhodne inak. Pokiaľ ide o návrhy vlády na skrátené legislatívne konania, po ich prerokovaní a po hlasovaní v rámci príslušného bloku hlasovaní pristúpime k prvým čítaniam o vládnych návrhoch zákonov. Je všeobecný súhlas? (Súhlasná reakcia pléna.) Áno, ďakujem pekne. Teraz pristúpime v zmysle schváleného programu k druhému čítaniu o vládnom návrhu zákona, ktorým sa mení a dopĺňa zákon č. 321/2002 Z. z. o Ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov . Vládny návrh zákona má parlamentnú tlač 1208, spoločná správa výborov má tlač 1208a. Prosím pána ministra obrany Slovenskej republiky Jaroslava Naďa, aby vládny návrh zákona odôvodnil.
Štefunko, Ivan, poslanec NR SR (2023-12-19):
Vážne. Dosť mi to vadí. Normálne hučíte. Nejak je, je neskoro. (Reakcie z pléna.) Ja, ja vás počujem. Dobre. Debat... debatujte ďalej, debatujte ďalej. (Reakcie z pléna.)
Laššáková, Jana, podpredsedníčka NR SR (2013-09-20):
Na vystúpenie pána poslanca s faktickou poznámkou sa hlási pán poslanec Osuský. Končím možnosť prihlásiť sa s faktickými poznámkami. Nech sa páči, pán poslanec.